Rahandusministeerium palub regionaal- ja põllumajandusministeeriumil selgitada, miks on Tallinna–Kärdla lennuliini teenindamiseks sõlmitud kolm järjestikust lepingut ilma avaliku pakkumismenetluseta.
Rahandusministeerium nõuab selgitusi segastel asjaoludel sõlmitud Kärdla lennuliini lepingute kohta
Rahandusministeerium leiab, et niimoodi lepinguid sõlmides võib olla kahjustatud Euroopa Liidu (EL) riigihankedirektiivide eesmärki ning hoidutud kõrvale riigihankeseaduse nõuetele vastava riigihankemenetluse korraldamise kohustusest, märkis halduspoliitika asekantsler Kaur Kajak kirjas regionaalministeeriumile.